L 16/6 Jurnalul Oficial al Uniunii Europene 21.1.2009 REGULAMENTUL (CE) NR. 42/2009 AL COMISIEI din 20 ianuarie 2009 de modificare a Regulamentului (CE) nr. 555/2008 de stabilire a normelor de aplicare a Regulamentului (CE) nr. 479/2008 al Consiliului privind organizarea comună a pieței vitivinicole în ceea ce priveşte programele de sprijin, comerțul cu țările terțe, potențialul de producție și privind controalele în sectorul vitivinicol COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 479/2008 al Consiliului din 29 aprilie 2008 privind organizarea comună a pieței vitivi- nicole, de modificare a Regulamentului (CE) nr. 1493/1999, a Regulamentului (CE) nr. 1782/2003, a Regulamentului (CE) nr. 1290/2005 și a Regulamentului (CE) nr. 3/2008 și de abrogare a Regulamentului (CEE) nr. 2392/86 și a Regula- mentului (CE) nr. 1493/1999 (!), în special articolele 22, 84 şi 107, întrucât: (1) Pentru utilizarea optimă a fondurilor potențial disponibile cu scopul de a creşte competitivitatea în sectorul viti- vinicol, este necesar să se permită pe cât posibil în cadrul programelor de sprijin din sectorul vitinicol, în special în cadrul măsurilor de restructurare și recon- versie prevăzute la articolul 11 din Regulamentul (CE) nr. 479/2008 şi al investițiilor prevăzute la articolul 15 din regulamentul respectiv, cât şi în cadrul fondurilor pentru dezvoltare rurală. Pentru a garanta excluderea dublei finanțări a aceleiași măsuri din aceste două fonduri, după cum se prevede la articolul 4 alineatul (3) din Regulamentul (CE) nr. 479/2008, ar trebui stabilită o linie clară de demarcaţie la nivelul opera- țiunilor. (2) În conformitate cu articolul 16 alineatul (1) al doilea paragraf a  doua teză din Regulamentul (CE) nr. 479/2008, nu se acordă niciun ajutor pentru volumul de alcool conținut în subprodusele care urmează a fi distilate care depășesc 10 % în raport cu volumul de alcool conținut în vinul produs. Ar trebui precizat că statele membre pot prevedea respectarea acestei limite prin intermediul unor controale la nivelul producătorilor individuali sau, alternativ, la nivel naţional. (3) Articolul 41 litera (c) punctul (vi) din Regulamentul (CE) nr. 555/2008 al Comisiei (?) prevede obligația producă- torilor de a include în buletinul de analiză informații privind prezența soiurilor de viță-de-vie obţinute din încrucișări interspecifice (hibrizi direct producători sau () JO L 148, 6.6.2008, p. 1. () JO L 170, 30.6.2008, p. 1. alte soiuri care nu aparțin speciei Vitis vinifera). Cu toate acestea, din considerente tehnice, aceste informații nu ar trebui solicitate și ar trebui, prin urmare, eliminate din dispoziția respectivă. (4)  Articolul 103 alineatul (1) litera (b) din Regulamentul (CE) nr. 555/2008 prevede că tabelul 10 din anexa la Regulamentul (CE) nr. 1227/2000 al Comisiei () se aplică în continuare în afara cazului în care se prevede altfel într-un regulament de punere în aplicare privind etichetarea și prezentarea vinurilor care urmează să fie adoptat în baza articolului 63 din Regulamentul (CE) nr. 479/2008. În realitate, ar trebui să se facă trimitere la tabelul numărul 9 din anexa la Regulamentul (CE) nr. 1227/2000. (5) Articolul 5 alineatul (8), articolul 16 al treilea paragraf și articolul 20 al doilea paragraf din Regulamentul (CE) nr. 555/2008 prevăd că, în cazul în care statele membre acordă ajutoare naționale, acestea ar trebui să le indice în partea corespunzătoare a formularului prevăzut în anexa VII la regulamentul menționat. Prin urmare, anexa VII ar trebui modificată astfel încât să includă aceste informații. (6)  Prin urmare, Regulamentul (CE) nr. 555/2008 ar trebui modificat în consecință. (7)  Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole, ADOPTĂ PREZENTUL REGULAMENT: Articolul 1 Regulamentul (CE) nr. 555/2008 se modifică după cum urmează: 1. La articolul 1 se adaugă următorul alineat: „(3)  În sensul titlului II, «operaţiune» înseamnă un proiect, un contract ori un acord sau o altă acţiune inclusă într-un program de sprijin dat, care corespunde oricăreia dintre acti- vitățile din cadrul măsurilor prevăzute la articolul 7 alineatul (1) din Regulamentul (CE) nr. 479/2008 şi este pusă în aplicare de unul sau mai mulți beneficiari.” () JO L 143, 16.6.2000, p. 1.